Όπως σημειώνεται στα συμπεράσματα του προαναφερθέντος συλλογικού τόμου για την Ελληνική ναυτιλία, «οι Έλληνες, ιδιαίτερα από το δεύτερο μισό του 18ου αιώνα και μέχρι τις παραμονές της Ελληνικής Επανάστασης, αποδείχθηκαν από τις πλέον κερδισμένες επιχειρηματικές ομάδες στο χώρο του ακμάζοντος διεθνούς εμπορίου και της ναυτιλίας της νοτιοανατολικής Ευρώπης, της Ανατολικής Μεσογείου και της Μαύρης Θάλασσας. Οι Έλληνες των νησιών υπήρξαν οι κατ’ εξοχήν ναυτικοί του θαλάσσιου εμπορίου της Ανατολικής Μεσογείου». H ανάπτυξη του Ελληνικού εμπορίου ευνοήθηκε από τη διεθνή πολιτική συγκυρία.